เลเซราฟิม

**เลเซราฟิม** ( หรือตัวพิมพ์ใหญ่ทั้งหมด; ) เป็นเกิร์ลกรุปเกาหลีใต้ก่อตั้งโดยซอร์ซมิวสิก ค่ายย่อยของไฮบ์ กลุ่มประกอบด้วยสมาชิกห้าคน ได้แก่ ซากูระ, คิม แชว็อน, ฮอ ยุนจิน, คาซูฮะ และฮง อึนแช เดิมทีมีสมาชิกหกคน คิม การัม ออกจากกลุ่มเมื่อเดือนกรกฎาคม ค.ศ. 2022

เลเซราฟิมเปิดตัวเมื่อวันที่ 2 พฤษภาคม ค.ศ. 2022 ด้วยอีพี*[[เฟียร์เลส (อีพี)|เฟียร์เลส]]* ต่อมาพวกเธอปล่อยอีพีที่สอง*[[แอนติแฟรไจล์]]*ในเดือนตุลาคม และกลายเป็นผลงานแรกของกลุ่มที่สามารถขายได้เกินหนึ่งล้านชุด และทำให้พวกเธอกลายเป็นเกิร์ลกรุปเคป็อปที่เปิดตัวในชาร์ต US ''Billboard'' 200 ได้เร็วที่สุดในขณะนั้น เพลงไตเติลของทั้งสองอีพีติด 10 อันดับแรกในเซอร์เคิลดิจิทัลชาร์ตของเกาหลีใต้ และได้รับการรับรองระดับแพลตตินัมสำหรับการสตรีมในเกาหลีใต้และญี่ปุ่น 

*[[อันฟอร์กิฟเวน]]* สตูดิโออัลบั้มแรกของเลเซราฟิม กลายเป็นอัลบั้มแรกที่ติดอันดับหนึ่งในเซอร์เคิลอัลบั้มชาร์ต และเป็นอัลบั้มแรกที่ติด 10 อันดับแรกในชาร์ต *Billboard* 200 ซิงเกิลจากอัลบั้มอย่าง "Unforgiven" และ "Eve, Psyche & the Bluebeard's Wife" ติดอันดับสองในเกาหลีใต้ และได้รับการรับรองระดับโกลด์สำหรับการสตรีมในญี่ปุ่น ซิงเกิลภาษาอังกฤษเพลงแรกของกลุ่มอย่าง "เพอร์เฟกต์ไนต์" กลายเป็นเพลงที่ติดอันดับหนึ่งเพลงแรกของกลุ่มในเซอร์เคิลดิจิทัลชาร์ต โดยครองอันดับหนึ่งในชาร์ตนี้นานถึง 6 สัปดาห์ ต่อมาในปี ค.ศ. 2024 เลเซราฟิมมีอัลบั้มที่ติดอันดับหนึ่งในเกาหลีใต้เป็นอัลบั้มที่สอง และติด 10 อันดับแรกในชาร์ต *Billboard* 200 ด้วยอีพีที่สาม*[[อีซี]]* เพลงไตเติลของอีพีนี้กลายเป็นผลงานชิ้นแรกของพวกเธอที่ติดชาร์ต US ''Billboard'' Hot 100

## ชื่อ
ชื่อกลุ่ม เลเซราฟิม (Le Sserafim) เป็นคำสลับอักษรของวลี "I'm Fearless" และยังอ้างอิงถึงชาวสวรรค์เสราฟิมที่มีหกปีกอีกด้วย

## ประวัติ
### 2011–2021: กิจกรรมก่อนเปิดตัว

ซากูระเปิดตัวด้านการแสดงของเธอในภาพยนตร์เรื่อง *Ano Hito Ano Hi* ในปี ค.ศ. 2011 ในปีเดียวกันนั้น เธอได้เข้าร่วมกลุ่มไอดอลญี่ปุ่นเอชเคทีโฟร์ตีเอตในฐานะเด็กฝึกหัดรุ่นแรก ในปี ค.ศ. 2012 เธอได้รับการเลื่อนตำแหน่งให้เป็นสมาชิกเต็มรูปแบบของเอชเคทีโฟร์ตีเอต ทีมเอช ในปี ค.ศ. 2014 ซากูระย้ายไปเอชเคทีโฟร์ตีเอต ทีมเคโฟร์ หลังจากอยู่กับกลุ่มมา 10 ปี ซากูระก็จบการศึกษาอย่างเป็นทางการเมื่อวันที่ 27 มิถุนายน ค.ศ. 2021

ซากูระ คิม-แชว็อน และฮอ ยุน-จิน เข้าร่วมการแข่งขันเรียลลิตี*[[พรอดิวซ์โฟร์ตีเอต]]*ในปี ค.ศ. 2018 โดยในรายการ ยุนจินเป็นตัวแทนของเพลดิสเอนเตอร์เทนเมนต์ ซึ่งในตอนนั้นไฮบ์คอร์ปอเรชันยังไม่ได้เป็นเจ้าของ ในขณะที่แชว็อนเป็นตัวแทนของอุลลิมเอนเตอร์เทนเมนต์ อดีตสังกัดของเธอ หลังจากจบอันดับที่ 2 และ 10 ตามลำดับ ซากูระและแชว็อนได้รับเลือกให้เป็นสมาชิกของเกิร์ลกรุปไอซ์วันของรายการ และทำกิจกรรมจนถึงวันที่ 29 เมษายน ค.ศ. 2021 ยุนจินจบอันดับที่ 26 และถูกคัดออกในตอนที่ 11

ก่อนที่จะเข้าร่วมกลุ่ม คาซูฮะเป็นนักบัลเลต์มืออาชีพ และหลังจากผ่านการออดิชันแล้ว เธอถูกจับตามองโดยบัง ชี-ฮย็อก ผู้ก่อตั้งบิกฮิตมิวสิกในระหว่างที่เธอศึกษาอยู่ที่ Dutch National Ballet Academy ในเนเธอร์แลนด์ ก่อนหน้านี้ คาซูฮะเคยเข้าเรียนที่ Bolshoi Academy ในมอสโก ประเทศรัสเซีย และ Royal Ballet School ในสหราชอาณาจักร

ฮง อึน-แชเป็นนักเรียนเก่าที่โรงเรียนเดฟแดนซ์เป็นเวลาสองปี โดยก่อนหน้านั้นเธอได้ออดิชันที่เจวายพีเอนเตอร์เทนเมนต์และเพลดิสเอนเตอร์เทนเมนต์ และเข้าร่วมซอร์ซมิวสิกในปี ค.ศ. 2021

### 2022: ''เฟียร์เลส'' การัมออกจากกลุ่ม และ ''แอนติแฟรไจล์''
วันที่ 14 มีนาคม ซอร์ซมิวสิกได้ประกาศว่าพวกเขาจะเปิดตัวเกิร์ลกรุปใหม่ร่วมกับไฮบ์คอร์ปอเรชัน โดยมีซากูระและคิม แชว็อนเป็นสมาชิกกลุ่มแรก วันที่ 21 มีนาคม ไฮบ์ยืนยันว่ากลุ่มจะเปิดตัวอย่างเป็นทางการในเดือนพฤษภาคม สมาชิกถูกเปิดเผยผ่าน "The First Moment of Le Sserafim" ตั้งแต่วันที่ 4 เมษายนถึง 9 เมษายน (ซากูระ, คิม การัม, ฮง อึนแช, คิม แชว็อน, คาซูฮะ และฮอ ยุน-จิน ตามลำดับ) วันที่ 13 เมษายน ซอร์ซมิวสิกประกาศว่าเลเซราฟิมจะเปิดตัวอีพี*[[เฟียร์เลส (อีพี)|เฟียร์เลส]]*ในวันที่ 2 พฤษภาคม และมียอดสั่งซื้อล่วงหน้ามากกว่า 270,000 ชุดภายในเจ็ดวัน และ 380,000 ชุดภายในสิบหกวัน วันที่ 10 พฤษภาคม 8 วันหลังจากเปิดตัว กลุ่มได้รับรางวัลรายการเพลงเป็นครั้งแรกในรายการเดอะโชว์ของเอสบีเอส เอ็มทีวี

thumb|upright=1|left|โลโก้ทางการของเลเซราฟิม

ก่อนที่วงจะเปิดตัว คิม กา-รัมกลายเป็นประเด็นถกเถียง เธอถูกกล่าวหาว่ากลั่นแกล้งนักเรียนคนอื่น ๆ ในโรงเรียนมัธยมต้นของเธอ และมีส่วนร่วมในการสูบบุหรี่และดื่มสุราตอนยังไม่บรรลุนิติภาวะ ไฮบ์คอร์ปอเรชันปฏิเสธข้อกล่าวหา โดยอ้างว่าการัมเป็นเหยื่อของการกลั่นแกล้ง ไม่ใช่ผู้กระทำความผิด พวกเขาแจ้งว่าจะดำเนินการทางกฎหมายกับผู้ที่ปล่อยข่าวลือเท็จ และการัมไม่ได้ถูกถอดออกจากรายชื่อเปิดตัว วันที่ 20 พฤษภาคม ท่ามกลางข้อกล่าวหาที่ทวีความรุนแรงขึ้นต่อสมาชิกคิม กา-รัม ไฮบ์คอร์ปอเรชันและซอร์ซมิวสิกออกแถลงการณ์ร่วมโดยประกาศว่า เธอจะหยุดพักเนื่องจากการสอบสวนที่รอดำเนินการ และเลเซราฟิมจะทำกิจกรรมด้วยสมาชิกห้าคนในระหว่างนี้ วันที่ 20 กรกฎาคม ไฮบ์คอร์ปอเรชันและซอร์ซมิวสิกประกาศว่า คิม กา-รัมจะออกจากกลุ่มและสัญญาของเธอถูกยกเลิก พวกเขาขอโทษสำหรับความไม่สะดวกที่เกิดจากเรื่องอื้อฉาวและยืนยันว่า เลเซราฟิมจะยังคงเป็นสมาชิกกลุ่มห้าคนต่อไป

เลเซราฟิมปล่อยอีพีที่สองของพวกเธอในชื่อ*[[แอนติแฟรไจล์]]*เมื่อวันที่ 17 ตุลาคม นับเป็นการปล่อยอีพีครั้งแรกของพวกเธอในฐานะสมาชิกห้าคน หลังจากคิม กา-รัมออกจากกลุ่ม อัลบั้มนี้ขึ้นไปถึงอันดับที่ 14 ใน''บิลบอร์ด'' 200 ทำให้เลเซราฟิมกลายเป็นเกิร์ลกรุปเคป็อปที่เปิดตัวบนชาร์ตเร็วที่สุด วันที่ 24 พฤศจิกายน ไฮบ์ได้เปิดตัวเว็บตูนชื่อ *คริมสันฮาร์ต* ซึ่งได้รับแรงบันดาลใจจากข้อความของกลุ่มที่ว่า "ก้าวไปข้างหน้าโดยปราศจากความกลัว" ผ่านแพลตฟอร์มเว็บตูน

### 2023: เปิดตัวในญี่ปุ่น และ''อันฟอร์กิฟเวน''
thumb|upright=1|left|เลเซราฟิมในเดือนพฤษภาคม 2023

วันที่ 25 มกราคม ค.ศ. 2023 เลเซราฟิมได้เปิดตัวในญี่ปุ่นด้วยเพลง "เฟียร์เลส" เวอร์ชันภาษาญี่ปุ่น โดยมีเพลง "Fearless" และ "Blue Flame" เวอร์ชันภาษาญี่ปุ่น พร้อมด้วยเพลงต้นฉบับภาษาญี่ปุ่น "Choices" โดยเพลง "Choices" เป็นเพลงประกอบละครญี่ปุ่นเรื่อง *3000 Yen: How to Enrich Life* วันที่ 16 มีนาคม ซอร์ซมิวสิกรายงานว่าเลเซราฟิมจะกลับมาในต้นเดือนพฤษภาคม วันที่ 3 เมษายน อัลบั้มได้รับการประกาศว่าเป็นสตูดิโออัลบั้มชุดแรกของพวกเธอในชื่อ*[[อันฟอร์กิฟเวน]]* ซึ่งวางจำหน่ายเมื่อวันที่ 1 พฤษภาคม ต่อมาในเดือนมิถุนายนมีการประกาศว่ากลุ่มจะเริ่มทัวร์คอนเสิร์ตครั้งแรกของพวกเธอในชื่อ *[[Flame Rises Tour]]* ซึ่งเริ่มในเดือนสิงหาคม วันที่ 25 กรกฎาคม กลุ่มได้ปล่อยเพลงภาษาญี่ปุ่นเพลงที่สองของพวกเธอในชื่อ "Jewelry" จากซิงเกิลภาษาญี่ปุ่นชุดที่สองของพวกเธอในชื่อ "อันฟอร์กิฟเวน" โดยซิงเกิลดังกล่าววางจำหน่ายเมื่อวันที่ 23 สิงหาคม ซึ่งมีเพลง "อันฟอร์กิฟเวน" และ "แอนติแฟรไจล์" เวอร์ชันภาษาญี่ปุ่นด้วย 

วันที่ 12 ตุลาคม ซอร์ซมิวสิกประกาศว่ากลุ่มจะปล่อยดิจิทัลซิงเกิลภาษาอังกฤษชุดแรกในชื่อ "Perfect Night" ในวันที่ 27 ตุลาคม โดยร่วมมือกับบลิซซาร์ดเอ็นเตอร์เทนเมนต์เพื่อโปรโมตโอเวอร์วอตช์ 2 กิจกรรมในเกมมีสกินและมีโหมดเกมเป็นธีมกลุ่ม เริ่มตั้งแต่วันที่ 1 พฤศจิกายนถึง 20 พฤศจิกายน และกลุ่มได้ทำการแสดงที่บลิซซ์คอน เมื่อวันที่ 4 พฤศจิกายน ต่อมาวันที่ 19 พฤศจิกายน กลุ่มได้ปล่อยเพลง "Dresscode" ซึ่งเป็นเพลงประกอบสำหรับซีรีส์โทรทัศน์ที่ใช้คนแสดงจริงของญี่ปุ่นที่ดัดแปลงมาจากซีรีส์มังงะเรื่อง *[[Sexy Tanaka-san]]*

### 2024: ''อีซี'' โคเชลลา และ''เครซี''
วันที่ 22 มกราคม ค.ศ. 2024 มีการยืนยันว่าเลเซราฟิมจะปล่อยอีพีที่สาม*[[อีซี]]* ในวันที่ 19 กุมภาพันธ์ อัลบั้มนี้เปิดตัวที่อันดับ 8 ในชาร์ต''บิลบอร์ด'' 200 ในช่วงเวลาเดียวกับที่อีพี *[[With You-th]]* ของทไวซ์อยู่ที่อันดับ 1 ซึ่งถือเป็นครั้งแรกที่มีศิลปินเคป็อปหญิงล้วนสองกลุ่มติดอันดับท็อป 10 ในสัปดาห์เดียวกัน ซิงเกิลที่มีชื่อเดียวกันเปิดตัวที่อันดับ 99 ในชาร์ต''บิลบอร์ด''ฮอต 100 ซึ่งถือเป็นการเข้าสู่ชาร์ตนี้ครั้งแรกของกลุ่ม เวอร์ชันภาษาอังกฤษของซิงเกิลและ "สมาร์ต" ปล่อยเมื่อวันที่ 23 กุมภาพันธ์และ 22 มีนาคมตามลำดับ ในเดือนเมษายน ค.ศ. 2024 กลุ่มได้แสดงที่โคเชลลาร่วมกับไนล์ ร็อดเจอร์ส ซึ่งพวกเธอได้เปิดตัวเพลงใหม่ชื่อ "1-800-Hot-N-Fun" กลุ่มได้ยืนยันเมื่อปลายเดือนมิถุนายน ค.ศ. 2024 ว่ามีกำหนดที่จะกลับมาในเดือนสิงหาคม ค.ศ. 2024 วันที่ 10 กรกฎาคม พิพิธภัณฑ์แกรมมีที่เกี่ยวข้องกับด้านดนตรี ที่ตั้งอยู่ในลอสแอนเจลิส รัฐแคลิฟอร์เนีย ได้ประกาศจัดนิทรรศการพิเศษเกี่ยวกับเคป็อปในเดือนสิงหาคม ค.ศ. 2024 โดยจะจัดแสดงเครื่องประดับและอุปกรณ์การแสดงที่สวมใส่โดยศิลปินของไฮบ์ ได้แก่ ไอลิท เลเซราฟิม ฟรอมิสไนน์ และบีทีเอส

วันที่ 5 สิงหาคม มีการประกาศว่าเลเซราฟิมจะปล่อยอีพีที่สี่*[[เครซี]]* ในวันที่ 30 สิงหาคม เวอร์ชันภาษาอังกฤษและรีมิกซ์ต่าง ๆ สำหรับซิงเกิลที่มีชื่อเดียวกัน รวมถึงการร่วมงานกับศิลปินชาวอเมริกัน Dashaun Wesley ปล่อยเมื่อวันที่ 2 กันยายน ต่อมาวันที่ 4 กันยายน มีการปล่อยซิงเกิลรีมิกซ์ร่วมกับนักร้องชาวอังกฤษ PinkPantheress ตามมาด้วยซิงเกิลรีมิกซ์อีกครั้งร่วมกับโปรดิวเซอร์ชาวฝรั่งเศส ดาวีด แกตา ในวันที่ 9 กันยายน ต่อมาวันที่ 11 กันยายน เลเซราฟิมได้แสดงที่งานเอ็มทีวียุโรปมิวสิกอะวอดส์เป็นครั้งแรกด้วยเพลง "Crazy" และ "1-800-Hot-N-Fun" และเพลง "Easy" ก็ได้รับรางวัล PUSH Performance of the Year

ในเดือนตุลาคม เลเซราฟิมได้ประกาศว่าซิงเกิลภาษาญี่ปุ่นชุดที่สาม "เครซี" จะปล่อยในวันที่ 11 ธันวาคม วันที่ 10 พฤศจิกายน กลุ่มได้ปรากฏตัวเป็นครั้งแรกในงานเอ็มทีวียุโรปมิวสิกอะวอดส์ด้วยการแสดงเพลง "Chasing Lightning" และ "Crazy" พวกเธอได้รับการเสนอชื่อเข้าชิงสามรางวัล ได้แก่ Best Push, Best New และ Best K-pop และพวกเธอก็คว้ารางวัล Best Push มาได้ วันที่ 12 พฤศจิกายน กลุ่มได้ปล่อยเพลง "Star Signs" ซึ่งเป็นเพลงพรีรีลีสของซิงเกิลญี่ปุ่น "เครซี" ที่กำลังจะวางจำหน่าย และยังเป็นเพลงแคมเปญของแบรนด์ญี่ปุ่น Lumine

### 2025–ปัจจุบัน: ''ฮอต'' และเวิลด์ทัวร์ครั้งแรก
[thumb|เลเซราฟิมที่คอนเสิร์ต Easy Crazy Hot Tour ใน[เมโทรมะนิลา|มะนิลาเมื่อเดือนสิงหาคม ค.ศ. 2025]]

วันที่ 17 กุมภาพันธ์ ค.ศ. 2025 มีการประกาศว่าอีพีที่ห้า*[[ฮอต]]*ของเลเซราฟิมจะวางจำหน่ายในวันที่ 14 มีนาคม เวอร์ชันภาษาอังกฤษและรีมิกซ์ต่าง ๆ ของซิงเกิลที่มีชื่อเดียวกันปล่อยออกมาเมื่อวันที่ 17 มีนาคม โดยก่อนหน้านั้นในวันที่ 28 กุมภาพันธ์ กลุ่มได้ประกาศว่าพวกเธอจะเริ่มเวิลด์ทัวร์ครั้งแรกในชื่อ Easy Crazy Hot Tour ซึ่งเริ่มต้นที่อินช็อนในวันที่ 19 เมษายน ในเดือนเมษายนมีการประกาศว่าเลเซราฟิมจะปล่อยซิงเกิลภาษาญี่ปุ่นชุดที่สี่ "ดิฟเฟอเรนต์" ในวันที่ 24 มิถุนายน ต่อมาวันที่ 5 กันยายน พวกเธอได้รับการยืนยันให้เป็นแขกรับเชิญในรอบประกาศผลรอบก่อนรองชนะเลิศรอบที่สี่ของฤดูกาลที่ 20 ของรายการ*อเมริกาก็อตทาเลนต์* ในเดือนเดียวกัน พวกเธอได้ร่วมงานกับดูโอชาวญี่ปุ่นโยอาโซบิในเพลง "The Noise" ซึ่งมีการนำเอาส่วนหนึ่งจากซิงเกิล "Yoru ni Kakeru" ของดูโอคู่นี้มาใช้ เพื่อเป็นการฉลองครบรอบ 20 ปีของเว็บไซต์อีคอมเมิร์ซแฟชัน Zozotown พร้อมกับประกาศจะปล่อยเพลงใหม่ในเดือนตุลาคม วันที่ 24 ตุลาคม เลเซราฟิมได้ปล่อยซิงเกิลอัลบั้มแรกของพวกเธอ *[[สปาเกตตี (เพลง)|สปาเกตตี]]*  ต่อมาวันที่ 31 ธันวาคม พวกเธอได้แสดงที่ไทม์สแควร์ ซึ่งเป็นส่วนหนึ่งของรายการพิเศษทางโทรทัศน์ *Dick Clark's New Year's Rockin' Eve*

## สมาชิก
### ปัจจุบัน
* ซากูระ ()
* คิม แช-ว็อน () – หัวหน้ากลุ่ม
* ฮอ ยุน-จิน ()
* คาซูฮะ ()
* ฮง อึน-แช ()

### อดีต
* คิม กา-รัม () (2022)

### เส้นเวลา

## ผลงานเพลง

* *[[อันฟอร์กิฟเวน]]* (2023)

## ผลงานการแสดง
### รายการเว็บ

## ผลงานวิดีโอ
### มิวสิกวิดีโอ

### วิดีโออื่น

## คอนเสิร์ตและทัวร์
* เฟลมไรเซสทัวร์ (ค.ศ. 2023)
* อีซีเครซีฮอตทัวร์ (ค.ศ. 2025–2026)

## รางวัลและการเสนอชื่อ

## อ้างอิง

## แหล่งข้อมูลอื่น

* 


หมวดหมู่:กลุ่มดนตรีเคป็อป
หมวดหมู่:กลุ่มดนตรีที่ก่อตั้งในปี พ.ศ. 2565
หมวดหมู่:เกิร์ลกรุปเกาหลีใต้
หมวดหมู่:กลุ่มดนตรีแดนซ์สัญชาติเกาหลีใต้
หมวดหมู่:กลุ่มดนตรีป็อปสัญชาติเกาหลีใต้
หมวดหมู่:กลุ่มดนตรีจากโซล
หมวดหมู่:วงกลุ่มห้า
หมวดหมู่:ก่อตั้งในประเทศเกาหลีใต้ในปี พ.ศ. 2565
หมวดหมู่:ศิลปินสังกัดไฮบ์
หมวดหมู่:ศิลปินสังกัดยูนิเวอร์แซลมิวสิกเจแปน
หมวดหมู่:ศิลปินสังกัดเกฟเฟนเรเคิดส์
หมวดหมู่:ผู้ชนะมามาอะวอดส์
หมวดหมู่:ผู้ชนะเมลอนมิวสิกอะวอดส์